Komission asetus (EY) N:o 1847/95, annettu 26 päivänä heinäkuuta 1995, lampaan- ja vuohenliha-alan oikeuksien käyttöä ja siirtoa koskevista yksityiskohtaisista säännöistä annetun asetuksen (ETY) N:o 3567/92 muuttamisesta



Virallinen lehti nro L 177 , 28/07/1995 s. 0032 - 0034



KOMISSION ASETUS (EY) N:o 1847/95, annettu 26 päivänä heinäkuuta 1995, lampaan- ja vuohenliha-alan oikeuksien käyttöä ja siirtoa koskevista yksityiskohtaisista säännöistä annetun asetuksen (ETY) N:o 3567/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna neuvoston asetuksella (EY) N:o 1265/95 (2), ja erityisesti sen 5 a artiklan 4 alakohdan ja 5 b artiklan 4 alakohdan, sekä katsoo, että komission asetuksessa (ETY) N:o 3567/92 (3), sellaisena kuin se on viimeksi muutettuna asetuksella (EY) N:o 2527/94 (4), säädetään tietyistä palkkio-oikeuksien siirtoja ja varannosta otettavien oikeuksien käyttöä koskevista säännöistä, mainittu sääntö olisi kumottava palkkio-oikeuksien hallinnoimisen yksinkertaistamiseksi ja jotta voitaisiin lisätä sallittavuutta siltä osin kuin on kyse säännöistä, jonka mukaan niiden tuottajien, jotka saavat oikeuksia kansallisesta varannosta, on käytettävä 90 prosenttia kaikista oikeuksistaan kolmen markkinointivuoden aikana, tuottajien käytettävissä olevien mutta käyttämättä jättämien palkkio-oikeuksien paremman käyttöön saamisen varmistamiseksi olisi lisättävä oikeuksien vähimmäiskäyttöastetta ja niiden käytön tiheyttä, varsinaiset palkkio-oikeuksien luovutusta koskevat säännökset voivat johtaa tiettyjen oikeuksien jäädyttämiseen siten, että toiset oikeuksia tarvitsevat tuottajat eivät saa niitä käyttöönsä; on tarkoituksenmukaista edistää palkkio-oikeuksien käyttöön saamista ja toteuttaa toimenpiteitä, joiden avulla voidaan palauttaa oikeudet niitä tarvitseville tuottajille, olisi säädettävä siitä, että oikeuksien siirtoja koskevien hallinnollisten määräaikojen täyttämisessä sallitaan joustavuus silloin, kun tuottaja voi osoittaa, että hän on laillisesti perinyt oikeudet kuolleelta tuottajalta, tuottajien mahdollisimman oikeudenmukaisen kohtelun toteuttamiseksi sovittaen yhteen niiden tuottajien palkkio-oikeuksien hallinnointi, jotka saavat oikeuksia kansallisesta varannosta, ja niiden, jotka saavat korvausta lisäoikeuksina yhteisön laajaperäistämisohjelmaan osallistumisensa vuoksi, olisi muutettava niitä ehtoja, jotka koskevat sääntöjä, joilla estetään aiemmin laajaperäistämisohjelmaan osallistuneita tuottajia siirtämästä tai väliaikaisesti luovuttamasta oikeuksiaan, ja kyseisiä tuottajia koskeva velvoite käyttää kaikki oikeutensa olisi kumottava, edellä mainituille laajaperäistämisohjelmaan osallistuneille tuottajille myönnettyjen lisäoikeuksien määrän asianmukaisen seurannan varmistamiseksi on välttämätöntä velvoittaa jäsenvaltiot toimittamaan komissiolle tarvittavat tiedot, mukaan lukien edeltäviä markkinointivuosia koskevat tiedot, asetus (ETY) N:o 3567/92 olisi muutettava vastaavasti, ja lampaan- ja vuohenlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3567/92 seuraavasti: 1. Korvataan 6 artikla seuraavasti: "6 artikla Palkkio-oikeuksia maksutta kansallisesta varannosta saaneen tuottajan tapauksessa, lukuun ottamatta asianmukaisesti perusteltuja erityistapauksia, tämä tuottaja ei kolmena seuraavana markkinointivuotena saa siirtää ja/tai väliaikaisesti luovuttaa oikeuksiaan." 2. Lisätään seuraava 6 a artikla: "6 a artikla 1. Oikeudet saanut tuottaja voi joko käyttää oikeudet itse ja/tai luovuttaa ne toiselle tuottajalle. 2. Jos tuottaja ei ole käyttänyt vähintään 70 prosenttia oikeuksistaan kunkin markkinointivuoden aikana, käyttämättä jäänyt osa on siirrettävä kansalliseen varantoon, lukuun ottamatta: - komission hyväksymään laajaperäistämisohjelmaan osallistuvia tuottajia, - sellaiseen komission hyväksymään varhaiseläkeohjelmaan osallistuvia tuottajia, jossa ei vaadita oikeuksien siirtoa ja/tai väliaikaista luovuttamista, tai - asianmukaisesti perusteltuja poikkeustapauksia. 3. Väliaikainen luovuttaminen voi koskea ainoastaan kokonaisia markkinointivuosia ja 7 artiklan 1 kohdassa säädettyjä eläinten vähimmäismääriä. Oikeuksien siirtoa lukuun ottamatta tuottajan on, viiden vuoden kuluessa ensimmäisestä luovutuksesta, otettava kaikki oikeudet omaan käyttöönsä vähintään kahden peräkkäisen vuoden ajaksi. Mainitun kahden vuoden aikana tuottajalla ei ole oikeutta luovuttaa oikeuksia. Jos tuottaja ei käytä itse vähintään 70 prosenttia oikeuksistaan tämän kauden kummankin vuoden aikana, jäsenvaltioiden on asianmukaisesti perusteltuja poikkeustapauksia lukuun ottamatta siirrettävä vuosittain kansalliseen varantoon osa, jonka tuottaja on jättänyt käyttämättä. Niiden tuottajien osalta, jotka osallistuvat varhaiseläkeohjelmiin tai jotka ennen komission asetuksen (EY) N:o 1720/94 (*) (muutosasetus) voimaantuloa sitoutuneet osallistumaan komission hyväksymiin laajaperäistämisohjelmiin, jäsenvaltiot voivat kuitenkin säätää väliaikaisen luovutuksen kokonaiskeston pidentämisestä mainittujen ohjelmien perusteella. Ne tuottajat, jotka sitoutuvat asetuksen (EY) N:o 1720/94 (muutosasetus) voimaantulon jälkeen osallistumaan laajaperäistämisohjelmaan neuvoston asetuksen (ETY) N:o 2078/92 (**) 2 artiklan 1 kohdan c alakohdassa tarkoitetun toimenpiteen mukaisesti, eivät saa luovuttaa väliaikaisesti tai siirtää oikeuksiaan tämän sitoumuksen kestoaikana. Tämä kielto ei kuitenkaan koske: - tapauksia, joissa laajaperäistämisohjelmassa sallitaan oikeuksien siirtäminen ja/tai väliaikainen luovuttaminen tuottajille, joiden osallistuminen asetuksen (ETY) N:o 2078/92 2 artiklassa tarkoitettuihin muihin kuin laajaperäistämistä koskeviin toimenpiteisiin edellyttää oikeuksien saamista, - tuottajia, jotka voivat toimivaltaisten viranomaisten hyväksymällä tavalla osoittaa ilmoittaneensa näille viranomaisille oikeuksien siirrosta ja/tai väliaikaisesta luovuttamisesta 7 artiklan 2 kohdan mukaisesti jo ennen asetuksen (EY) N:o 1720/94 voimaantuloa. (*) EYVL N:o L 181, 15.7.1994, s. 6 (**) EYVL N:o L 215, 30.7.1992, s. 85"3. a) Lisätään 7 artiklan 2 kohdan toiseen alakohtaan seuraava alakohta: "lukuun ottamatta tapauksia, joissa oikeuksien siirto tapahtuu perinnön kautta. Tällaisessa tapauksessa tuottajan, joka saa oikeudet, on pystyttävä esittämään asianmukaiset oikeudelliset asiakirjat sen osoittamiseksi, että hän on kuolleen tuottajan edunsaaja." 3. b) Poistetaan 7 artiklan 4 kohta. 4. Korvataan 9 artikla seuraavasti: 9 artikla "Oikeuksien siirron tai väliaikaisen luovutuksen osalta jäsenvaltioiden on määritettävä uusi tilakohtainen enimmäismäärä ja annettava viimeistään 60 päivää sen jättöajan, jonka kuluessa tuottaja jätti palkkioanomuksensa, viimeisen päivän jälkeen asianomaisille tuottajille tiedoksi heidän palkkio-oikeuksiensa määrä. Tätä toimenpidettä ei sovelleta, kun siirto tapahtuu perinnön kautta 7 artiklan 2 kohdan edellytysten mukaisesti." 5. Korvataan 12 artiklan 3 kohta seuraavasti: "3. Markkinointivuonna 1991 laajaperäistämisohjelmaan neuvoston asetuksen (ETY) N:o 797/85 (*) nojalla osallistuneelle tuottajalle on osallistumisen lopussa pyynnöstä myönnettävä markkinointivuonna 1991 maksettujen palkkioiden ja sitä markkinointivuotta, jona tuottajan osallistuminen mainittuun ohjelmaan on alkanut, edeltävänä markkinointivuonna maksettujen palkkioiden määrän erotusta vastaava palkkioiden lisämäärä. Tällöin, asianmukaisesti perusteltuja erityistapauksia lukuun ottamatta, tuottaja ei saa siirtää tai väliaikaisesti luovuttaa oikeuksiaan kolmena seuraavana markkinointivuotena. Jäsenvaltioiden on annettava viimeistään kunkin markkinointivuoden huhtikuun 30 päivänä komissiolle tiedoksi niille tuottajille myönnettyjen palkkio-oikeuksien määrä, jotka ovat päättäneet nostaa lisäoikeuksia, jotka ovat heidän käytettävissään sen seurauksena, että he osallistuvat edellä mainittuun vähentämisohjelmaan. Markkinointivuosien 1993, 1994 ja 1995 osalta nämä ilmoitukset on tehtävä viimeistään 31 päivänä heinäkuuta 1995. (*) EYVL N:o 93, 30.3.1985, s. 1" 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuotta 1996 ja myöhempiä markkinointivuosia koskeviin palkkio-oikeuksiin lukuun ottamatta niitä toimenpiteitä, joista säädetään: - 1 artiklan 3 kohdan 1 alakohdassa ja 1 artiklan 4 kohdassa: kyseisiä toimenpiteitä sovelletaan markkinointivuotta 1995 ja myöhempiä markkinointivuosia koskeviin palkkio-oikeuksiin, - 1 artiklan 5 kohdassa: kyseisiä toimenpiteitä sovelletaan markkinointivuotta 1993 ja myöhempiä markkinointivuosia koskeviin palkkio-oikeuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 289, 7.10.1989, s. 1 (2) EYVL N:o L 123, 3.6.1995, s. 1 (3) EYVL N:o L 362, 11.12.1992, s. 41 (4) EYVL N:o L 269, 20.10.1994, s. 11